Novita Dewi Marpaung (lair ing Jakarta, Indonésia, 15 November 1979) iku sawijining penyanyi kabangsaan Indonésia. Putri kang akrab disapa Dewi iki putri saka Jack Marpaung, penyanyi legendharis ing kancah musik rock Batak. Dewi wis nuduhaké bakat ing donya nembang wiwit cilik  lan kerep mèlu kompetisi nembang nganti dijuluki "macan festival". Dewi tau ngraih juwara kaloro ing ajang Cipta Pesona Bintang, Weekly Champion (juwara minggon) Asia Bagus, sarta juwara pisanan Suara Remaja Vinolia RCTI. Prestasi paling dhuwur Dewi direngkuh nalika dadi juwara pisanan ing Astana Song Festival 2005 ing Kazakhstan.

Sanadyan maju ing jalur festival, karier Dewi ing indhustri rekaman ora mulus. Ing taun 2008, Dewi nembé olèh kasempatan ngrilis album pop kang sepisanan mawa irah-irahan Sweet Heart lan nganggo jeneng Dewi Marfa. Nanging, album mau ora kasil ing pasaran akibat promosi kang winates. Dewi sabanjuré luwih nekuni karieringi indhustri rekaman Batak lan musik rohani. Ing taun 2010, Dewi gabung karo label Nagaswara lan ngrilis singel mawa judhul "Jejak Luka".

Dewi tampil ing kompetisi musik kanthi mèlu X Factor Indonesia mangsa perdana. Mèlu ajang iki tumrap Dewi kanggo ngebaki pepénginan almarhum adiné. Dewi gabung ing kategori Over 26 (penyanyi punjul 26 taun) kang dimentori déning Bebi Romeo. Sadurungé, ing taun 2011, Dewi kasil lolos ing audisi The X Factor versi Amérika, nanging banjur kandheg amarga social security. Dewi dikenal minangka kontèstan kanthi karakter swara serak khas lan tèknik vokal kang mateng.

Diskografi 
Album solo
 Sweet Heart (2008)

Singel lan penampilan liya
 Putus Sikkolah (2008)
 Duet Spectakuler 1 (2008)
 Hati Sbagai Hamba (single) (2009)
 Mujizat Itu Nyata (single)(2009)
 Mary's Boy Child (single) (2010)
 Melangkah Pasti (2010) (satu lagu feat. Jonathan Prawira "impianku menjadi nyata)
 Duet Spectakuler 2 (2011)
 Togu Tondiku (single feat Bunthora Situmorang) (2011)
 Tobatak (bersama Viky Sianipar) (2012)
 Sampai Habis Air Mataku (2013)

X Factor Indonesia 

Dewi mèlu audisi X Factor Indonesia ing kutha Jakarta, kanthi nembangaké lagu "If I Were A Boy". Dewi carita ngenani motivasiné mèlu kontès nembang iku saka pepénginan almarhum adi lanangé. Sawetara pamenang The X Factor mancanegara, kaya Tate Stevens (Amérika, mangsa kedua) lan Samantha Jade (Australia, mangsa keempat), uga naté rekaman lan lumebu tangga lagu nasional sadurungé mèlu kompetisi.

Réferènsi

Pranala njaba 
 Profil Novita Dewi Marpaung
 Profil di arenamusik.blogspot.com
 Profil di tembang.com
 Profil di Twitter
 Duet Mahadahsyat Novita Dewi dan Jack Marpaung

Lair 1979
Penyanyi Indonésia
Wong Jakarta
Marga Marpaung